KOMMISSIONENS DIREKTIV 95/3/EF af 14. februar 1995 om ændring af direktiv 90/128/EØF om plastmaterialer og -genstande bestemt til at komme i berøring med levnedsmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/109/EØF af 21. december 1988 om indbyrdes tilnærmelse af medlemsstaternes lovgivning om materialer og genstande bestemt til at komme i berøring med levnedsmidler (1), særlig artikel 3,

efter høring af Den Videnskabelige Komité for levnedsmidler, og

ud fra følgende betragtninger:

De ved nærværende direktiv fastsatte fællesskabsforanstaltninger er ikke blot nødvendige, men også uundværlige for at opfylde målene for det indre marked; medlemsstaterne kan ikke opfylde disse mål enkeltvis; ved direktiv 89/109/EØF er det desuden fastsat, at målene skal opfyldes på fællesskabsplan;

i henhold til artikel 3, stk. 4, i Kommissionens direktiv 90/128/EØF (2), senest ændret ved direktiv 93/9/EØF (3), kan der foretages ændringer i bilag II, og navnlig i afsnit B;

på grundlag af de foreliggende oplysninger kan en række stoffer, som er tilladt midlertidigt i medlemsstaterne, optages på Fællesskabets liste;

nogle af de stoffer, som er tilladt foreløbigt i medlemsstaterne, kan fortsat tillades i et nærmere bestemt tidsrum, fordi de ønskede data fra Den Videnskabelige Komité for Levnedsmidler endnu ikke foreligger, medens de krævede undersøgelser er i gang eller planlagt;

der er efter vedtagelsen af direktiv 90/128/EØF blevet anmodet om benyttelse af en række andre stoffer, som ifølge de forelagte tekniske data kan optages på Fællesskabets liste;

de allerede anførte begrænsninger for en række stoffer bør ændres på grundlag af de foreliggende oplysninger;

det er nødvendigt at udvide listen til også at omfatte additiver for at opnå en mere fuldstændig harmonisering af sektoren;

antallet af stoffer, der bør med på en fuldstændig liste over additiver, er så stort, at det er nødvendigt at gøre det skridt for skridt, selv om det sidste skridt skal være en fuldstændig liste over tilsætningsstoffer (positivliste);

den liste, der findes i dette direktiv, er en første, ufuldstændig liste, som derfor ikke indeholder alle de stoffer, der for øjeblikket er tilladt i mindst én medlemsstat, og så kan anvendelsen af disse stoffer fortsat reguleres ved nationale bestemmelser, indtil der er truffet afgørelse om eventuel optagelse på Fællesskabets liste;

nogle stoffer kan kræve særlige regler for renhedskriterier, som endnu ikke er medtaget i dette direktiv, og derfor reguleres dette aspekt fortsat ved nationale bestemmelser, indtil der er truffet afgørelse herom på fællesskabsplan;

de i dette direktiv fastsatte foranstaltninger er i overensstemmelse med udtalelse fra Den Stående Levnedsmiddelkomité -

UDSTEDT FØLGENDE DIREKTIV:

Artikel 1

I direktiv 90/128/EØF foretages følgende ændringer:

1) Som artikel 3a indsættes:

»Artikel 3a

Bilag III indeholder en ufuldstændig liste over additiver, der må anvendes ved fremstilling af plastmaterialer og -genstande.«

2) Bilag II ændres som anført i bilag I til dette direktiv.

3) Bilag II til dette direktiv indsættes som bilag III.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv fra den 1. april 1996. De underretter straks Kommissionen herom.

Medlemsstaterne:

- tillader fra den 1. april 1996 handel med og anvendelse af plastmaterialer og -genstande, der er bestemt til at komme i berøring med levnedsmidler, og som opfylder dette direktiv, og

- forbyder fra den 1. april 1998 handel med og anvendelse af plastmaterialer og -genstande, der er bestemt til at komme i kontakt med levnedsmidler, og som ikke opfylder dette direktiv.

2. Når medlemsstaterne vedtager de i stk. 1 omhandlede bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Udfærdiget i Bruxelles, den 14. februar 1995.

På Kommissionens vegne

Martin BANGEMANN

Medlem af Kommissionen

(1) EFT nr. L 40 af 11. 2. 1989, s. 38.

(2) EFT nr. L 75 af 21. 3. 1990, s. 19, berigtiget i EFT nr. L 349 af 13. 12. 1990, s. 26.

(3) EFT nr. L 90 af 14. 4. 1993, s. 26.

BILAG I

Bilag II til direktiv 90/128/EØF ændres således:

a) I punkt 4 indsættes »med hensyn til renhedskriteriet« efter »kvalitet«.

b) Afsnit A ændres som angivet i tillæg 1, 2 og 3.

c) Afsnit B ændres som angivet i tillæg 4.

Tillæg 1

Liste over monomere og andre udgangsstoffer tilføjet til afsnit A

>TABELPOSITION>

Tillæg 2

Liste over monomere og andre udgangsstoffer i afsnit A, for hvilke indholdet i kolonnen »Restriktioner« er ændret

>TABELPOSITION>

Tillæg 3

Liste over monomere og andre udgangsstoffer, der er slettet

>TABELPOSITION>

Tillæg 4

Liste over monomere og andre udgangsstoffer, der er overført til afsnit A fra afsnit B

>TABELPOSITION>

BILAG II

»BILAG III

UFULDSTÆNDIG LISTE OVER ADDITIVER, DER MÅ ANVENDES VED FREMSTILLING AF PLASTMATERIALER OG -GENSTANDE

Generel indledning

1. Dette bilag indeholder listen over

a) Stoffer, som tilsættes plasten for at opnå en teknisk virkning i det færdige produkt. De er bestemt til at være til stede i færdigvarerne.

b) Stoffer, som anvendes for at opnå de ønskede polymerisationsbetingelser (f.eks. emulgatorer, overfladeaktive stoffer, buffermidler osv.).

Listen omfatter ikke stoffer, som har direkte indflydelse på dannelsen af polymere (f.eks. katalysatorsystemet).

2. Listen omfatter ikke salte, aluminium-, ammonium-, calcium-, jern-, magnesium-, kalium-, natrium-, zinksalte (herunder dobbeltsalte og sure salte) af de tilladte syrer phenoler og alkoholer som også er tilladt; betegnelserne ». . .syre(r), salte« forekommer dog i listen, hvis den (de) fri syre(r) ikke er nævnt. I disse tilfælde, skal der ved »salte« forstås »aluminium-, ammonium-, calcium-, jern-, magnesium-, kalium-, natrium-, og zinksalte«.

3. Listen indeholder ej heller følgende stoffer, skønt de kan være til stede:

a) stoffer, der kan være til stede i det færdige produkt i form af:

- urenheder i de anvendte stoffer

- reaktionsmellemprodukter

- nedbrydningsprodukter

b) blandinger af tilladte stoffer.

Materialer og genstande, der indeholder stofferne i litra a) og b), skal opfylde kravene i artikel 2 i direktiv 89/109/EØF.

4. De anvendte stoffer skal være af god teknisk kvalitet med hensyn til renhedskriteriet.

5. Listen indeholder følgende oplysninger:

- kolonne 1 (PM/Ref-nr.): stoffets EØF-emballagematerialenummer på listen

- kolonne 2 (CAS-nr.): stoffets registernummer i CAS (Chemical Abstracts Service)

- kolonne 3 (Kemisk betegnelse): stoffets kemiske betegnelse

- kolonne 4 (Restriktioner). Det kan være:

- den specifikke migrationsgrænse (=SMG)

- den største tilladte restmængde af stoffet i materialet eller genstanden (=Qm)

- andre særlige nævnte restriktioner.

6. For et stof, der både figurerer på listen som en enkelt forbindelse og er omfattet af en generisk betegnelse, gælder de restriktioner, der er anført ved den enkelte forbindelse.

7. Hvis der er uoverensstemmelse mellem CAS-nummeret og den kemiske betegnelse, er det sidstnævnte, der er gældende. Ved eventuel uoverensstemmelse mellem CAS-nummeret i EINECS og i CAS-registeret er det sidstnævnte, der er gældende.

>TABELPOSITION>